Αυτή είναι µια ανεπίσηµη µετάφραση της Γενικής Άδειας Δηµόσιας Χρήσης GNU (GNU GPL) στα ελληνικά. Δεν εκδόθηκε από το Ίδρυµα Ελεύθερου Λογισµικού (Free Software Foundation) και δεν διατυπώνει νοµικά τους όρους διανομής λογισµικού που υπάγεται στη Γενική Άδεια Δηµόσιας Χρήσης GNU-αυτό γίνεται µόνο από την επίσηµη αγγλική έκδοση της Άδειας (GNU GPL). Ωστόσο, ελπίζουµε ότι η µετάφραση αυτή θα βοηθήσει όσους µιλούν την ελληνική να κατανοήσουν καλύτερα την Άδεια GNU GPL.
This is an unofficial translation of the GNU General Public License into greek. It was not published by the Free Software Foundation, and does not legally state the distribution terms for software that uses the GNU GPL-only the original English text of the GNU GPL does that. However, we hope that this translation will help greek speakers understand the GNU GPL better.
ΓΕΝΙΚΗ ΑΔΕΙΑ ΔΗΜΟΣΙΑΣ ΧΡΗΣΗΣ GNU
Έκδοση 2, Ιούνιος 1991
Copyright (C) 1989, 1991 Free Software Foundation, Inc.
59 Temple Place, Suite 330, Boston, MA  02111-1307  USA
Επιτρέπεται σε όλους η αντιγραφή και διανοµή αυτούσιων αντιγράφων
αυτού του εγγράφου άδειας χρήσης, χωρίς ωστόσο να επιτρέπεται η αλλοίωσή του.
Εισαγωγή
Οι άδειες χρήσης των περισσότερων προγραµµάτων συντάσσονται για να περιορίσουν την ελευθερία σας να τα µοιράζεστε µε άλλους και να τα επεξεργάζεστε.  Εν αντιθέσει, η Γενική Άδεια Δηµόσιας Χρήσης GNU έχει σκοπό να εγγυηθεί την ελευθερία σας να χρησιµοποιείτε από κοινού µε άλλους και να τροποποιείτε προγράµµατα που διατίθενται ελεύθερα -- δηλαδή να εγγυηθεί ότι το πρόγραµµα είναι ελεύθερο για όλους τους χρήστες.  Αυτή η Γενική Άδεια Δηµόσιας Χρήσης ισχύει για τα περισσότερα προγράµµατα του Ιδρύµατος Ελεύθερου Λογισµικού (Free Software Foundation), καθώς και για κάθε άλλο πρόγραµµα οι δηµιουργοί του οποίου συµµορφώνονται µ ε την άδεια αυτή.  (Ορισµένα άλλα προγράµµατα του Ιδρύµατος Ελεύθερου Λογισμικού καλύπτονται από τη Γενική Άδεια Δηµόσιας Χρήσης Βιβλιοθήκης GNU.)  Την άδεια αυτή µπορείτε να την εφαρµόσετε και στα δικά σας προγράµµατα.
Μιλώντας για ελεύθερο λογισµικό, αναφερόµαστε στην ελευθερία χρήσης του, όχι στο κόστος του.  Οι Γενικές Άδειες Δηµόσιας Χρήσης τις οποίες συντάσσουµε έχουν σκοπό να κατοχυρώσουν την ελευθερία σας να διανέµετε αντίγραφα ελεύθερου λογισµικού (και να χρεώνετε, εάν το επιθυµείτε, την παροχή αυτής της υπηρεσίας), να σας εξασφαλίσουν το δικαίωµα να λαµβάνετε τον πηγαίο κώδικα, εάν τον χρειάζεστε, καθώς και να τροποποιείτε το πρόγραµµα ή να χρησιµοποιείτε τµήµατά του σε καινούργια ελεύθερα προγράµµατα -- και να διασφαλίσουν ότι είστε ενήµεροι για τα παραπάνω δικαιώµατά σας.
Για την προστασία των δικαιωµάτων σας, επιβάλλεται να προβούµε σε περιορισµούς οι οποίοι θα εµποδίζουν σε κάποιον να αµφισβητήσει τα δικαιώµατά σας ή να σας ζητήσει να παραιτηθείτε από αυτά. Αυτοί οι περιορισµοί ερµηνεύονται ως συγκεκριµένες ευθύνες για εσάς εάν διανέµετε αντίγραφα κάποιου ελεύθερου λογισµικού ή εάν το τροποποιείτε.
Για παράδειγµα, εάν διανέµετε αντίγραφα ενός τέτοιου προγράµµατος, είτε δωρεάν είτε µε χρέωση, πρέπει να εκχωρήσετε στους παραλήπτες όλα τα δικαιώµατα που έχετε και εσείς.  Πρέπει να εγγυηθείτε ότι και εκείνοι επίσης λαµβάνουν, ή µπορούν να λάβουν, τον πηγαίο κώδικα.  Πρέπει επίσης να τους επιδείξετε τους όρους αυτής της άδειας χρήσης, ώστε να είναι ενήµεροι για τα δικαιώµατά τους.
Προστατεύουµε τα δικαιώµατά σας µε δύο τρόπους: (1) προστατεύοντας το
 
λογισµικό και (2) προσφέροντάς σας αυτήν την άδεια, µε την οποία αποκτάτε νόµιµο δικαίωµα αντιγραφής, διανοµής ή/και τροποποίησης του λογισµικού.
Επιπλέον, για την προστασία των δηµιουργών και τη δική µας, θέλουµε να καταστήσουµε βέβαιο ότι όλοι κατανοούν την απουσία εγγύησης για αυτό το ελεύθερο λογισµικό.  Εάν το λογισµικό τροποποιηθεί από κάποιον τρίτο και στη συνέχει διανεµηθεί, θέλουµε να γνωρίζουν οι παραλήπτες ότι το λογισµικό που απέκτησαν δεν είναι το πρωτότυπο, έτσι ώστε οποιοδήποτε πρόβληµα προκληθεί από τρίτους να µην βαρύνει το όνοµα του δηµιουργού.
Τέλος, κάθε ελεύθερο λογισµικό απειλείται συνεχώς από τις κατοχυρώσεις ευρεσιτεχνίας λογισµικού.  Θέλουµε να αποφύγουµε τον κίνδυνο να αποκτήσουν οι αναδιανοµείς ελεύθερου λογισµικού τίτλους ευρεσιτεχνίας, καθιστώντας έτσι το λογισµικό προσωπική τους ιδιοκτησία.  Για να αποκλείσουµε αυτό το ενδεχόµενο, έχουµε ξεκαθαρίσει ότι οποιαδήποτε ευρεσιτεχνία θα πρέπει να παρέχει άδεια ελεύθερης χρήσης από όλους, διαφορετικά να µην παρέχει καµιά απολύτως άδεια.
Ακολουθούν οι ακριβείς όροι και συνθήκες αντιγραφής, διανοµής και τροποποίησης.
ΓΕΝΙΚΗ ΑΔΕΙΑ ΔΗΜΟΣΙΑΣ ΧΡΗΣΗΣ GNU ΟΡΟΙ ΚΑΙ ΣΥΝΘΗΚΕΣ ΑΝΤΙΓΡΑΦΗΣ, ΔΙΑΝΟΜΗΣ ΚΑΙ ΤΡΟΠΟΠΟΙΗΣΗΣ
0.	Η Άδεια αυτή ισχύει για κάθε πρόγραµµα ή άλλο έργο που περιέχει
σηµείωµα από τον κάτοχο πνευµατικών δικαιωµάτων, στο οποίο αναφέρεται ότι η
διανοµή του προγράµµατος είναι δυνατή υπό τους όρους αυτής της Γενικής Άδειας
Δηµόσιας Χρήσης.  Ο όρος "Πρόγραµµα", παρακάτω, αναφέρεται σε οποιοδήποτε τέτοιο
πρόγραµµα ή έργο, ενώ ο όρος "έργο βασισµένο στο Πρόγραµµα" σηµαίνει είτε το
Πρόγραμμα είτε κάθε άλλο παραγόµενο έργο που υπάγεται στο νόµο περί πνευµατικής
ιδιοκτησίας: µε λίγα λόγια, ένα έργο που περιέχει ακέραιο το Πρόγραµµα ή ένα
µέρος του, είτε αυτούσιο είτε µε τροποποιήσεις ή/και µεταφρασµένο σε άλλη
γλώσσα.  (Από αυτό το σηµείο, η µετάφραση θα περιλαµβάνεται χωρίς περιορισµούς
στον όρο "τροποποίηση".)  Κάθε κάτοχος της άδειας χρήσης θα αναφέρεται στο εξής
ως "εσείς/εσάς".
Άλλες δραστηριότητες πέραν της αντιγραφής, της διανοµής και της τροποποίησης δεν καλύπτονται από αυτήν την Άδεια - είναι εκτός των πλαισίων της.  Δεν υπάρχει περιορισµός στην ενέργεια εκτέλεσης ενός προγράµµατος, ενώ το προϊόν της χρήσης του Προγράµµατος καλύπτεται µόνο εφόσον το περιεχόµενό του συνιστά έργο βασισµένο στο Πρόγραµµα (ανεξάρτητα από το εάν δηµιουργήθηκε µε την εκτέλεση του Προγράµµατος). Το κατά πόσο συµβαίνει αυτό εξαρτάται από το είδος του Προγράματος.
1.	Επιτρέπεται η αντιγραφή και διανοµή αυτούσιων αντιγράφων του πηγαίου κώδικα
του Προγράµµατος όπως ακριβώς το έχετε λάβει, σε οποιοδήποτε αποθηκευτικό µέσο,
µε την προϋπόθεση ότι: θα δηµοσιεύσετε εµφανώς και καταλλήλως, σε κάθε
αντίγραφο, ένα σηµείωµα πνευµατικής ιδιοκτησίας και ένα σηµείωµα αποποίησης
ευθυνών εγγύησης - ότι θα συπεριλάβετε ακέραια όλα τα σηµειώµατα που
αναφέρονται στην Άδεια αυτή και στην απουσία οποιασδήποτε εγγύησης - και, τέλος
ότι θα εκχωρήσετε σε κάθε άλλον παραλήπτη του Προγράµµατος ένα αντίγραφο αυτής
της Άδειας µαζί µε το Πρόγραµµα.
Έχετε δικαίωµα να επιβάλετε χρέωση για τη φυσική ενέργεια της µεταφοράς ενός αντιγράφου, καθώς και να παράσχετε, κατά την κρίση σας, προστασία εγγύησης µε χρέωση.
2.	Επιτρέπεται η τροποποίηση του αντιγράφου ή των αντιγράφων του Προγράµµατος
ολόκληρου ή µέρους του, η οποία συνιστά συνεπώς δηµιουργία ενός έργου βασισµένου
στο Πρόγραµµα, και η διανοµή αυτών των τροποποιήσεων ή έργων υπό τους όρους της
Ενότητας 1 ως ανωτέρω, µε την προϋπόθεση ότι και εσείς πληροίτε όλες τις
 
παρακάτω προϋποθέσεις:
α) Πρέπει να φροντίζετε ώστε τα τροποποιηµένα αρχεία να παρέχουν εµφανή σηµειώµατα στα οποία να δηλώνεται η τροποποίηση των αρχείων και η ηµεροµηνία τροποποίησης.
β) Πρέπει να φροντίζετε ώστε για κάθε έργο το οποίο διανέµετε ή δηµοσιεύετε και το οποίο περιέχει ή παράγεται από ολόκληρο ή µέρος του Προγράµµατος, να παρέχεται άδεια χρήσης του, χωρίς χρέωση, σε όλα τα τρίτα µέρη, σύμφωνα µε τους όρους αυτής της Άδειας.
γ) Εάν το τροποποιηµένο πρόγραµµα διαβάζει εντολές αλληλεπιδραστικά, κατά την τυπική εκτέλεσή του, πρέπει να φροντίζετε ώστε, κατά την έναρξη τυπικής εκτέλεσής του για αυτήν την αλληλεπιδραστική χρήση, να εκτυπώνεται ή να εµφανίζεται στην οθόνη µια ανακοίνωση, η οποία θα περιλαµβάνει το απαραίτητο σηµείωµα πνευµατικής ιδιοκτησίας και ένα σηµείωµα στο οποίο θα αναφέρεται ότι δεν υπάρχει καµιά εγγύηση (ή, αντίθετα, ότι παρέχετε εγγύηση) και ότι οι χρήστες έχουν τη δυνατότητα να αναδιανέµουν το πρόγραµµα σύµφωνα µε τις προϋποθέσεις αυτές, καθώς και οδηγίες προς το χρήστη για τον τρόπο προβολής ενός αντιγράφου αυτής της Άδειας.  (Εξαίρεση: εάν το ίδιο το Πρόγραµµα είναι αλληλεπιδραστικό αλλά κανονικά δεν εκτυπώνει αυτήν την ανακοίνωση, δεν απαιτείται από το έργο που δηµιουργήσατε βασισµένοι στο Πρόγραµµα να εκτυπώνει ανακοίνωση.)
Οι απαιτήσεις αυτές ισχύουν για ολόκληρο το τροποποιηµένο έργο.  Εάν συγκεκριµένες ενότητες του έργου αυτού δεν παράγονται από το Πρόγραµµα, και µπορούν να θεωρηθούν µε ασφάλεια από µόνες τους ως ανεξάρτητα και ξεχωριστά έργα, τότε αυτή η Άδεια και οι όροι της δεν ισχύουν για τις ενότητες αυτές, κατά τη διανοµή τους ως ξεχωριστά έργα.  Αλλά όταν διανέµετε τις ίδιες ενότητες ως τµήµατα ενός ευρύτερου έργου το οποίο βασίζεται στο Πρόγραµµα, η διανοµή του συνόλου πρέπει να υπόκειται στους όρους της Άδειας, σύµφωνα µε την οποία τα δικαιώµατα των άλλων χρηστών εκτείνονται σε ολόκληρο το έργο, εποµένως και σε καθένα χωριστό τµήµα του, ανεξάρτητα από το ποιος είναι ο δηµιουργός του.
Εποµένως, πρόθεση αυτής της ενότητας δεν είναι να εγείρει δικαιώµατα ή να αµφισβητήσει τα δικά σας δικαιώµατα σε µια εργασία που δηµιουργήσατε εξ ολοκλήρου οι ίδιοι - η πρόθεση, περισσότερο, είναι να ασκήσει το δικαίωµα ελέγχου της διανοµής των παραγόµενων ή των συλλογικών έργων που βασίζονται στο Πρόγραµµα.
Επιπλέον, η απλή προσθήκη ενός άλλου έργου, που δεν βασίζεται στο Πρόγραµµα, µαζί µε το Πρόγραµµα (ή µε ένα έργο που βασίζεται στο Πρόγραµµα) σε τόµο ενός
μέσου αποθήκευσης ή διανοµής, δεν υπάγει το άλλο έργο στα πλαίσια αυτής της Άδειας.
3. Επιτρέπεται η αντιγραφή και διανοµή του Προγράµµατος (ή ενός έργου βασισµένο σε αυτό, σύµφωνα µε την Ενότητα 2) σε µορφή αντικειµενικού κώδικα ή εκτελέσιµη µορφή, σύµφωνα µε τους όρους των Ενοτήτων 1 και 2 ως ανωτέρω, µε την προϋπόθεση ότι πραγµατοποιείτε και µια από τις ακόλουθες ενέργειες:
α) Το συνοδεύετε µε τον αντίστοιχο, πλήρη πηγαίο κώδικα, ο οποίος είναι αναγνώσιµος από το σύστηµα και ο οποίος πρέπει να διανέµεται σύµφωνα µε τους όρους των Ενοτήτων 1 και 2 παραπάνω, σε ένα συνηθισµένο µέσο µεταφοράς λογισµικού - ή,
β) Το συνοδεύετε µε γραπτή προσφορά, ισχύουσα τουλάχιστον για τρία χρόνια και µε χρέωση όχι µεγαλύτερη από το κόστος της φυσικής διανοµής κώδικα, παράδοσης σε τρίτους του πλήρους, αναγνώσιµου από το σύστηµα αντιγράφου του αντίστοιχου πηγαίου κώδικα, ο οποίος θα διανεµηθεί υπό τους όρους των Ενοτήτων 1 και 2 ως ανωτέρω, σε συνηθισµένο µέσο µεταφοράς λογισµικού - ή,
γ) Το συνοδεύετε µε τις πληροφορίες που λάβατε όσον αφορά την προσφορά
 
διανοµής του αντίστοιχου πηγαίου κώδικα.  (Η εναλλακτική αυτή επιλογή επιτρέπεται µόνο για µη εµπορική διανοµή και µόνο εφόσον λάβατε το πρόγραµµα σε αντικειµενικό κώδικα ή εκτελέσιµη µορφή µε αυτήν την προσφορά, σύµφωνα µε την Υποενότητα [β] παραπάνω.)
Ο πηγαίος κώδικας για ένα έργο συνιστά την προτιµώµενη µορφή του έργου για πραγµατοποίηση τροποποιήσεων σε αυτό.  Για ένα εκτελέσιμο έργο, πλήρης πηγαίος κώδικας σηµαίνει όλον τον πηγαίο κώδικα για όλες τις λειτουργικές µονάδες που περιλαµβάνει, συν οποιαδήποτε σχετικά αρχεία ορισµού διασύνδεσης, συν τις δέσµες ενεργειών που χρησιµοποιούνται για τον έλεγχο της µεταγλώττισης και εγκατάστασης του εκτελέσιµου αρχείου.  Ωστόσο, ως ειδική εξαίρεση, ο πηγαίος κώδικας που διανέµεται δεν χρειάζεται να περιλαµβάνει οτιδήποτε διανέµεται κανονικά (είτε ως κώδικας, είτε σε δυαδική µορφή) µαζί µε τα µεγαλύτερα στοιχεία (µεταγλωττιστές, πυρήνας κ.ο.κ.) του λειτουργικού συστήµατος στο οποίο εκτελείται το εκτελέσιµο αρχείο, εκτός εάν το ίδιο το στοιχείο συνοδεύει το εκτελέσιµο.
Εάν η διανοµή του εκτελέσιµου ή του αντικειµενικού κώδικα πραγµατοποιείται µε παραχώρηση πρόσβασης για αντιγραφή από καθορισµένη τοποθεσία, τότε η παραχώρηση ισοδύναµης πρόσβασης για αντιγραφή του πηγαίου κώδικα από την ίδια τοποθεσία λογίζεται ως διανοµή του πηγαίου κώδικα - αν και τα τρίτα µέλη δεν υποχρεούνται να αντιγράψουν τον πηγαίο κώδικα µαζί µε τον αντικειµενικό.
4.	Δεν επιτρέπεται η αντιγραφή, τροποποίηση, παραχώρηση άδειας περαιτέρω
εκµετάλλευσης ή διανοµή του Προγράµµατος εκτός εάν προβλέπεται ρητά στην παρούσα
Άδεια.  Διαφορετικά, κάθε απόπειρα για αντιγραφή, τροποποίηση, παραχώρηση άδειας
εκµετάλλευσης ή διανοµή του Προγράµµατος είναι άκυρη και αυτοµάτως καταργεί τα
δικαιώµατα που σας παραχωρεί η παρούσα Άδεια.
Ωστόσο, οι άδειες χρήσης των µελών που έχουν λάβει αντίγραφα ή δικαιώµατα από εσάς, µέσω της παρούσας Άδειας, δεν θα ακυρωθούν, εφόσον τα µέλη αυτά παραµένουν πλήρως συµµορφωµένα µε τους όρους της Άδειας.
5.	Δεν απαιτείται από εσάς να δεχθείτε την παρούσα Άδεια, εφόσον δεν την έχετε υπογράψει.  Ωστόσο, τίποτε άλλο δεν σας δίνει το δικαίωµα να τροποποιήσετε ή να διανείµετε το Πρόγραµµα ή τα παραγόµενα από αυτό έργα.  Οι ενέργειες αυτές απαγορεύονται από το νόµο, εάν δεν αποδεχθείτε την παρούσα Άδεια.  Συνεπώς, µε το να τροποποιήσετε ή να διανείµετε το Πρόγραµµα (ή οποιοδήποτε έργο που βασίζεται στο Πρόγραµµα), δηλώνετε ότι αποδέχεστε την παρούσα Άδεια, καθώς και όλους τους όρους και συνθήκες που προβλέπει η Άδεια για την αντιγραφή, διανοµή ή τροποποίηση του Προγράµµατος ή έργων που βασίζονται σε αυτό.
6.	Κάθε φορά που αναδιανέµετε το Πρόγραµµα (ή ένα έργο βασισµένο στο Πρόγραµµα), ο αποδέκτης αυτόµατα παραλαµβάνει την αρχική άδεια αντιγραφής, διανοµής ή τροποποίησης του Προγράµµατος σύµφωνα µε τους όρους και τις συνθήκες αυτές.  Δεν επιτρέπεται να επιβάλλετε περαιτέρω περιορισµούς στην άσκηση των δικαιωµάτων του αποδέκτη τα οποία προβλέπονται εδώ. Δεν είστε υπεύθυνοι για το εάν τρίτα µέλη επιβάλλουν συµµόρφωση σε αυτήν τη Άδεια.
7.	Εάν, ως συνέπεια δικαστικής απόφασης ή κατηγορίας για παράβαση νόµου περί πνευµατικής ιδιοκτησίας ή για οποιονδήποτε άλλο λόγο (µη περιοριζόµενο σε θέµατα ευρεσιτεχνίας), σας επιβληθούν όροι (είτε µέσω δικαστικής απόφασης, συµφωνίας ή µέσω άλλου τρόπου) οι οποίοι αντιβαίνουν τους όρους της παρούσας Άδειας, οι όροι εκείνοι δεν σας απαλλάσσουν από τους όρους της παρούσας.  Εάν δεν είναι δυνατή η αναδιανοµή µε τρόπο ώστε να ικανοποιεί συγχρόνως τις υποχρεώσεις σας σύµφωνα µε την παρούσα Άδεια και οποιεσδήποτε άλλες υποχρεώσεις απορρέουν από αυτή, τότε, ως συνέπεια, δεν επιτρέπεται να αναδιανέµετε το Πρόγραµµα µε κανένα τρόπο.  Για παράδειγµα, εάν µια άδεια ευρεσιτεχνίας δεν επιτρέπει τη χωρίς δικαιώµατα εκµετάλλευσης αναδιανοµή του Προγράµµατος από όλους όσους λαµβάνουν αντίγραφα άµεσα ή έµµεσα από εσάς, τότε ο µόνος τρόπος µε τον οποίο θα µπορούσατε να ικανοποιήσετε την άδεια εκείνη και την παρούσα Άδεια θα ήταν να αποφύγετε εντελώς την αναδιανοµή του Προγράµµατος.
 
Εάν οποιοδήποτε τµήµα αυτής της ενότητας καταστεί άκυρο ή µη δυνάµενο να επιβληθεί σε κάποια συγκεκριµένη περίπτωση, το υπόλοιπο τμήµα της ενότητας αυτής εφαρµόζεται και η ενότητα ως σύνολο εφαρµόζεται υπό οποιεδήποτε συγκυρίες.
Δεν ανήκει στους σκοπούς της ενότητας αυτής να σας παρακινήσει να παραβιάσετε την ευρεσιτεχνία ή άλλες αξιώσεις πνευµατικής ιδιοκτησίας ή να αµφισβητήσετε τον κύρος οποιωνδήποτε τέτοιων αξιώσεων. Μοναδικός σκοπός αυτής της ενότητας είναι να προστατέψει την ακεραιότητα του συστήµατος διανοµής ελεύθερου λογισµικού, η οποία υλοποιείται µέσω της πρακτικής των αδειών δηµόσιας χρήσης. Πολλοί άνθρωποι έχουν συνεισφέρει γενναιόδωρα στην ευρεία έκταση του λογισµικού που διανέµεται µέσω αυτού του συστήµατος, εµπιστευόµενοι την συνεπή εφαρµογή αυτού του συστήµατος. Είναι στην ευχέρεια του δηµιουργού/δωρητή να αποφασίσει εάν προτίθεται να διανείµει λογισµικό µέσω οποιουδήποτε άλλου συστήµατος, και µια άδεια δεν είναι δυνατό να επιβάλει αυτήν την επιλογή.
Η ενότητα αυτή έχει ως σκοπό να καταστήσει σαφές ό,τι συνεπάγεται το υπόλοιπο τµήµα της παρούσας Άδειας.
8.	Εάν η διανοµή ή/και η χρήση του Προγράµµατος εµποδίζεται σε ορισµένες χώρες, είτε µέσω κατοχυρωµένης ευρεσιτεχνίας είτε µέσω διασυνδέσεων που προστατεύονται από πνευµατικά δικαιώµατα, επιτρέπεται στον κάτοχο του αρχικού πνευµατικού δικαιώµατος, ο οποίος θέτει το Πρόγραµ µ α υπό τους όρους της παρούσας Άδειας, να προσθέσει έναν ρητό γεωγραφικό περιορισμό στη διανοµή, εξαιρώντας εκείνες τις χώρες, έτσι ώστε η διανοµή να επιτρέπεται µόνο για τις χώρες οι οποίες δεν εξαιρούνται.  Σε τέτοια περίπτωση, η παρούσα Άδεια ενσωµατώνει τον περιορισµό σαν να ήταν διατυπωµένος στο σώµα της παρούσας Άδειας.
9.	Το Ίδρυµα Ελεύθερου Λογισµικού (Free Software Foundation) έχει τη δυνατότητα περιστασιακά να δηµοσιεύει αναθεωρηµένες ή/και νέες εκδόσεις της Γενικής Άδειας Δηµόσιας Χρήσης.  Αυτές οι νέες εκδόσεις θα είναι συναφείς στο πνεύµα µε την παρούσα έκδοση, όµως ενδέχεται να διαφέρουν στις λεπτοµέρειες, καθώς αναφέρονται σε νέα προβλήματα και ζητήµατα.
Σε κάθε έκδοση δίνεται ένας διακριτικός αριθµός έκδοσης.  Εάν στο Πρόγραµµα καθορίζεται ένας αριθµός έκδοσης της παρούσας Άδειας, η οποία ισχύει σε αυτό, καθώς και "οποιασδήποτε µεταγενέστερης έκδοσης", µπορείτε να επιλέξετε ανάµεσα στο να ακολουθήσετε τους όρους και τις συνθήκες είτε εκείνης της έκδοσης είτε οποιασδήποτε άλλης έκδοσης που δηµοσιεύεται από το Ίδρυµα Ελεύθερου Λογισµικού (Free Software Foundation).  Εάν στο Πρόγραµµα δεν καθορίζεται αριθµός έκδοσης της παρούσας Άδειας, µπορείτε να επιλέξετε οποιαδήποτε έκδοση η οποία έχει δηµοσιευθεί από το Ίδρυµα Ελεύθερου Λογισµικού.
10.	Εάν επιθυµείτε να ενσωµατώσετε µέρη του Προγράµµατος σε άλλα ελεύθερα
προγράµµατα, των οποίων οι όροι διανομής είναι διαφορετικοί, επικοινωνήστε µε το
δηµιουργό του Προγράµµατος για να ζητήσετε την έγκρισή του.  Για λογισµικό του
οποίου η πνευµατική ιδιοκτησία ανήκει στο Ίδρυµα Ελεύθερου Λογισµικού (Free
Software Foundation), επικοινωνήστε µαζί µας στο Ίδρυµα Ελεύθερου Λογισµικού (σε
ορισµένες περιπτώσεις προβαίνουµε σε εξαιρέσεις).  Η απόφασή µας θα ληφθεί βάσει
του διττού στόχου µας να διατηρήσουµε την ελευθερία όλων των προϊόντων που
παράγονται από το ελεύθερο λογισµικό µας, καθώς και να προωθήσουµε γενικότερα
την κοινή χρήση και τη δυνατότητα επαναχρησιµοποίησης του λογισµικού.
ΚΑΜΙΑ ΕΓΓΥΗΣΗ
11.	ΕΠΕΙΔΗ Η ΑΔΕΙΑ ΧΡΗΣΗΣ ΤΟΥ ΠΡΟΓΡΑΜΜΑΤΟΣ ΠΑΡΕΧΕΤΑΙ ΧΩΡΙΣ ΧΡΕΩΣΗ, ΔΕΝ ΥΠΑΡΧΕΙ
ΕΓΓΥΗΣΗ ΓΙΑ ΤΟ ΠΡΟΓΡΑΜΜΑ, ΣΤΟ ΒΑΘΜΟ ΠΟΥ ΕΠΙΤΡΕΠΕΙ Η ΙΣΧΥΟΥΣΑ ΝΟΜΟΘΕΣΙΑ.  ΕΦΟΣΟΝ
ΔΕΝ ΥΠΑΡΧΕΙ ΔΙΑΦΟΡΕΤΙΚΗ ΕΓΓΡΑΦΗ ΔΗΛΩΣΗ, ΟΙ ΚΑΤΟΧΟΙ ΠΝΕΥΜΑΤΙΚΩΝ ΔΙΚΑΙΩΜΑΤΩΝ Ή/ΚΑΙ
ΑΛΛΕΣ ΠΛΕΥΡΕΣ ΠΑΡΕΧΟΥΝ ΤΟ ΠΡΟΓΡΑΜΜΑ "ΩΣ ΕΧΕΙ" ΧΩΡΙΣ ΚΑΝΕΝΟΣ ΕΙΔΟΥΣ ΕΓΓΥΗΣΕΙΣ,
ΕΙΤΕ ΡΗΤΕΣ ΕΙΤΕ ΕΜΜΕΣΕΣ, ΣΤΙΣ ΟΠΟΙΕΣ ΣΥΜΠΕΡΙΛΑΜΒΑΝΟΝΤΑΙ, ΕΝΔΕΙΚΤΙΚΑ, ΟΙ ΕΜΜΕΣΕΣ
 
ΕΓΓΥΗΣΕΙΣ ΕΜΠΟΡΕΥΣΙΜΟΤΗΤΑΣ ΚΑΙ ΚΑΤΑΛΛΗΛΟΤΗΤΑΣ.  ΟΠΟΙΟΣΔΗΠΟΤΕ ΚΙΝΔΥΝΟΣ ΑΠΟ ΤΗΝ ΠΟΙΟΤΗΤΑ ΚΑΙ ΤΗΝ ΑΠΟΔΟΣΗ ΤΟΥ ΠΡΟΓΡΑΜΜΑΤΟΣ ΑΝΗΚΕΙ ΕΞ ΟΛΟΚΛΗΡΟΥ ΕΣΑΣ.  ΕΑΝ ΤΟ ΠΡΟΓΡΑΜΜΑ ΑΠΟΔΕΙΧΘΕΙ ΕΛΑΤΤΩΜΑΤΙΚΟ, ΤΟ ΚΟΣΤΟΣ ΟΛΩΝ ΤΩΝ ΕΡΓΑΣΙΩΝ ΕΠΙΣΚΕΥΗΣ Ή ΔΙΟΡΘΩΣΗΣ ΒΑΡΥΝΕΙ ΕΣΑΣ.
12. ΣΕ ΚΑΜΙΑ ΠΕΡΙΠΤΩΣΗ, ΕΚΤΟΣ ΕΑΝ ΑΠΑΙΤΕΙΤΑΙ ΑΠΟ ΤΗΝ ΙΣΧΥΟΥΣΑ ΝΟΜΟΘΕΣΙΑ Ή ΕΧΕΙ ΣΥΜΦΩΝΗΘΕΙ ΓΡΑΠΤΩΣ, Ο ΚΑΤΟΧΟΣ ΤΩΝ ΠΝΕΥΜΑΤΙΚΩΝ ΔΙΚΑΙΩΜΑΤΩΝ, Ή ΟΠΟΙΟΔΗΠΟΤΕ ΑΛΛΟ ΜΕΛΟΣ ΤΟ ΟΠΟΙΟ ΜΠΟΡΕΙ ΝΑ ΤΡΟΠΟΠΟΙΗΣΕΙ Ή/ΚΑΙ ΝΑ ΑΝΑΔΙΑΝΕΙΜΕΙ ΤΟ ΠΡΟΓΡΑΜΜΑ ΟΠΩΣ ΠΡΟΒΛΕΠΕΤΑΙ ΠΑΡΑΠΑΝΩ, ΔΕΝ ΦΕΡΕΤΑΙ ΩΣ ΥΠΕΥΘΥΝΟΣ ΑΠΕΝΑΝΤΙ ΣΑΣ ΓΙΑ ΖΗΜΙΕΣ, ΣΥΜΠΕΡΙΛΑΜΒΑΝΟΜΕΝΩΝ ΟΛΩΝ ΤΩΝ ΓΕΝΙΚΩΝ, ΕΙΔΙΚΩΝ, ΣΥΜΠΤΩΜΑΤΙΚΩΝ Ή ΣΥΝΕΠΑΚΟΛΟΥΘΩΝ ΖΗΜΙΩΝ ΠΟΥ ΕΝΔΕΧΕΤΑΙ ΝΑ ΠΡΟΚΥΨΟΥΝ ΛΟΓΩ ΤΗΣ ΧΡΗΣΗΣ Ή ΤΗΣ ΑΔΥΝΑΜΙΑΣ ΧΡΗΣΗΣ ΤΟΥ ΠΡΟΓΡΑΜΜΑΤΟΣ (ΣΥΜΠΕΡΙΛΑΜΒΑΝΟΜΕΝΩΝ, ΕΝΔΕΙΚΤΙΚΑ, ΤΗΣ ΑΠΩΛΕΙΑΣ ΔΕΔΟΜΕΝΩΝ Ή ΤΗΣ ΑΛΛΟΙΩΣΗΣ ΤΗΣ ΑΚΡΙΒΕΙΑΣ ΤΟΥΣ, Ή ΑΠΩΛΕΙΑΣ ΠΟΥ ΕΠΗΛΘΕ ΑΠΟ ΕΣΑΣ Ή ΑΠΟ ΤΡΙΤΑ ΜΕΛΗ, Ή ΑΔΥΝΑΜΙΑΣ ΤΟΥ ΠΡΟΓΡΑΜΜΑΤΟΣ ΝΑ ΛΕΙΤΟΥΡΓΗΣΕΙ ΜΕ ΑΛΛΑ ΠΡΟΓΡΑΜΜΑΤΑ), ΕΣΤΩ ΚΑΙ ΑΝ Ο ΚΑΤΟΧΟΣ ΑΥΤΟΣ Ή ΤΟ ΑΛΛΟ ΜΕΛΟΣ ΕΧΕΙ ΕΝΗΜΕΡΩΘΕΙ ΓΙΑ ΤΟ ΕΝΔΕΧΟΜΕΝΟ ΤΕΤΟΙΩΝ ΖΗΜΙΩΝ.
ΤΕΛΟΣ ΤΩΝ ΟΡΩΝ ΚΑΙ ΤΩΝ ΣΥΝΘΗΚΩΝ
Τρόπος εφαρµογής των όρων στα νέα Προγράµµατα
Εάν αναπτύσσετε ένα νέο πρόγραµµα και θέλετε να έχει τη µεγαλύτερη δυνατή χρήση από το κοινό, ο καλύτερος τρόπος να επιτύχετε αυτό είναι να το χαρακτηρίσετε ελεύθερο λογισµικό, το οποίο όλοι θα µπορούν να αναδιανέµουν να τροποποιούν υπό τους όρους αυτούς.
Για να γίνει αυτό, συνάψτε το ακόλουθο σηµείωµα στο πρόγραµµα.  Είναι πιο ασφαλές να το συνάψετε στην αρχή κάθε αρχείου πηγαίου κώδικα, ώστε να φέρεται πιο αποτελεσµατικά η εξαίρεση της εγγύησης - και κάθε αρχείο θα πρέπει να διαθέτει τουλάχιστον τη γραµµή "πνευµατικής ιδιοκτησίας" και έναν δείκτη για το που βρίσκεται το πλήρες σηµείωµα.
<µια γραµµή που παρέχει το όνοµα του προγράµµατος και µια σύντοµη περιγραφή
της λειτουργίας του.>
Copyright (C) <έτος>  <όνοµα δηµιουργού>
Το πρόγραµµα αυτό είναι  ελεύθερο λογισµικό.  Επιτρέπεται η αναδιανοµή ή/και τροποποίησή του υπό τους όρους της Γενικής Άδειας Δηµόσιας  Χρήσης  GNU  (GNU  General  Public  License) ,  όπως  αυτή δημοσιεύεται από το Ίδρυµα Ελεύθερου Λογισµικού  (Free Software Foundation) - είτε της έκδοσης 2 της Άδειας, είτε (κατ' επιλογήν) οποιασδήποτε µεταγενέστερης έκδοσης.
Το πρόγραµµα αυτό διανέµεται µε την ελπίδα ότι θα αποδειχθεί χρήσιµο, παρόλα αυτά ΧΩΡΙΣ ΚΑΜΙΑ ΕΓΓΥΗΣΗ - χωρίς ακόµη και την έµµεση εγγύηση ΕΜΠΟΡΕΥΣΙΜΟΤΗΤΑΣ ή ΚΑΤΑΛΛΗΛΟΤΗΤΑΣ. Για περισσότερες λεπτοµέρειες ανατρέξτε στη Γενική Άδεια Δηµόσιας Χρήσης GNU (GNU General Public License).
Θα πρέπει να έχετε λάβει ένα αντίγραφο της Γενικής Άδειας Δηµόσιας Χρήσης GNU (GNU General Public License) µαζί µε αυτό το πρόγραµµα. Εάν όχι,  επικοινωνήστε γραπτώς µε το Ίδρυµα Ελεύθερου Λογισµικού  (Free  Software  Foundation),  Inc.,  59  Temple  Place, Suite 330, Boston, MA  02111-1307  USA
Επίσης, προσθέστε πληροφορίες για τον τρόπο µε τον οποίο µπορεί κάποιος να επικοινωνήσει µαζί σας µέσω ηλεκτρονικού ή παραδοσιακού ταχυδροµείου.
Εάν το πρόγραµµα είναι αλληλεπιδραστικό, φροντίστε ώστε κατά την εκκίνησή του σε
 
αλληλεπιδραστική λειτουργία να εµφανίζει ένα σύντοµο σηµείωµα όπως το παρακάτω:
<Όνοµα προγράµµατος έκδοση <αριθµός έκδοσης>, Copyright (C) <έτος> <όνοµα_δηµιουργού>
Το <όνομα_ προγράµµατος> διανέµεται ΧΩΡΙΣ ΚΑΜΙΑ ΕΓΓΥΗΣΗ. Για λεπτοµέρειες πληκτρολογήστε `show w'.
Το λογισµικό αυτό είναι ελεύθερο, και η αναδιανοµή του είναι ευπρόσδεκτη υπό συγκεκριµένους όρους. Πληκτρολογήστε `show c' για λεπτοµέρειες.
Οι υποθετικές εντολές `show w' και `show c' θα πρέπει να προβάλλουν τις αντίστοιχες ενότητες της Γενικής Άδειας Δηµόσιας Χρήσης. Ασφαλώς οι εντολές που χρησιµοποιείτε δεν είναι απαραίτητο να ονομάζονται `show w' και `show c'. Μπορούν να είναι ακόµη και σύνδεσµοι που ενεργοποιούνται µε πάτηµα του ποντικιού ή στοιχεία µενού--οτιδήποτε ταιριάζει µε το πρόγραµµά σας.
Εάν κρίνετε απαραίτητο, θα πρέπει επίσης να ζητήσετε από τον εργοδότη σας (εάν
εργάζεστε ως προγραµµατιστής) ή τη σχολή σας, εάν υπάρχουν, να υπογράψουν µια
"δήλωση αποκήρυξης πνευµατικών δικαιωµάτων" (copyright disclaimer) για το
πρόγραµµα.
Μπορείτε να ακολουθήσετε το παρακάτω δείγµα, συµπληρώνοντας τα ονόµατα:
Η <επωνυµία εταιρίας/σχολής> αποκηρύσσει οποιοδήποτε δικαίωμα πνευµατικής ιδιοκτησίας επί του προγράµµατος <όνομα_ προγράµµατος>', το οποίο αποτελεί δηµιουργία του <όνοα_δηµιουργού>.
<υπογραφή_εκπροσώπου_εταιρίας/σχολής>, <ηµεροµηνία, έτος>
Η παρούσα Γενική Άδεια Δηµόσιας Χρήσης δεν επιτρέπει την ενσωµάτωση του προγράµµατός σας σε ιδιόκτητα προγράµµατα.  Εάν το πρόγραµµά σας αποτελεί βιβλιοθήκη υπορουτίνας, θα είναι ενδεχοµένως χρησιµότερο να επιτρέπετε σύνδεση ιδιόκτητων εφαρµογών µε τη βιβλιοθήκη. Εάν όντως αυτό επιθυµείτε, χρησιµοποιήστε τη Γενική Άδεια Δηµόσιας Χρήσης Βιβλιοθήκης GNU (GNU Library General Public License) αντί της παρούσας Άδειας.
